ดัชนีหุ้น 1 ก.พ.ปิดลบ 4.41 จุด
หุ้น 1 ก.พ.ปิดลบ 4.41จุดที่ระดับ 959.69 จุด ด้วยมูลค่าซื้อขาย 23,708 ล้านบาท หลังเจอแรงเทขายหุ้นใหญ่หลายตัว
1 ก.พ. 2554

หุ้น 1 ก.พ.ปิดลบ 4.41จุดที่ระดับ 959.69 จุด ด้วยมูลค่าซื้อขาย 23,708 ล้านบาท หลังเจอแรงเทขายหุ้นใหญ่หลายตัว
ตลาดหุ้นวันที่ 1 ก.พ. ในช่วงเช้าแม้จะเปิดบวกและสามารถยืนในแดนบวก แต่ปรากฎว่าท้ายตลาดมีแรงขายในหุ้นขนาดใหญ่หลายตัว เช่น ธนาคารกรุงไทย(KTB) จนกดดันให้ดัชนีมาปิดตลาดที่ระดับ  959.69 จุด ลดลง 4.41 จุด หรือ 0.46% มูลค่าการซื้อขาย 23,708 ล้านบาท 
นายสมชาย เอนกทวีผล ผู้อำนวยการฝ่ายวิเคราะห์ บล.ฟินันเซีย ไซรัส กล่าวว่า ท้ายตลาดดัชนีหุ้นกลับเข้าสู่การพักฐาน ส่วนหนึ่งเป็นผลมาจากปัจจัยเดิม กรณีของสถานการณ์ในประเทศอียีปต์ 
นอกจากนี้ นักลงทุนต่างประเทศยังติดตามมาตรการของกลุ่มประเทศในเอเชียเพื่อจัดการปัญหาเงินเฟ้อ ปัจจัยดังกล่าวทำให้ดัชนีหุ้นระยะนี้แกว่งตัวในกรอบแคบ แต่ระยะสั้นยังมีโอกาสจะขึ้นทดสอบแนวต้านระดับ 990-1,000 จุด ได้ จึงเหมาะสำหรับการลงทุนเป็นเก็งกำไรระยะสั้น